पैरासिटामोल () चाहे एसिटामिनोफेन (acetaminophen) एगो दवाई हवे जे जर-बोखार आ आ हलका-फुलका दरद के इलाज करे खातिर दिहल जाले। एकरे आम इस्टैंडर्ड डोज से देहिं के हरारत कुछ कम हो जाला, मने की शरीर के टंपरेचर कुछ नीचे चल जाला, हालाँकि एह मामिला में ई आइबूप्रोफेन से कुछ कम्मे कारगर होले। आम जर-बोखार में ई दवाई बहुत इस्तेमाल होले आ एक तरह से पहिला इलाज एही से शुरू कइल जाला। हालाँकि बोखार में एकरे असर के बारे में मेडिकल बिज्ञान के लोग बहुत किलियर नइखे। एस्पिरीन/आइबुप्रोफेन/कैफीन के साथे कंबीनेशन में दिहले पर परभाव बढ़ जाला।